Elton John

Elton Hercules John, nado en Pinner (Inglaterra) o 25 de marzo de 1947, é un cantante e compositor británico de música rock e pop.

 Traxectoria 
Educouse na Royal Academy of Music grazas a unha bolsa que conseguiu nesta institución á idade de 11 anos. Abandonouna seis anos despois para dedicarse á música pop. A partir de 1964 comezou a colaborar con grupos locais coma Bluesology.

Na década dos sesenta formou parte de varios grupos musicais, ata que en 1967 coñeceu ao letrista e poeta Bernie Taupin. Xuntos obtiveron o seu primeiro grande éxito en 1970 coa canción "Your Song" incluída no álbum "Elton John". En 1971 colocaron catro álbums ó mesmo tempo entre os dez primeiros das listas de Estados Unidos.

A década dos setenta foi a da súa consagración no mundo da música, obtendo grandes éxitos con temas como Crocodile Rock (1972), Candle In The Wind (1973) Bennie And The Jets (1973) e Don’t Let The Sun Go Down On Me (1974). Entre 1972 e 1975 sete dos seus discos entraron nos primeiras posicións das listas de vendas británicas.

En 1975 participou na película Tommy, dirixida por Ken Russell e escrita por Pete Townshend, guitarrista de The Who.

Na década dos anos 80, deixou de lado temporalmente a súa relación profesional con Bernie Taupin e compuxo novos temas de éxito como “I'm Still Standing” e Little Jeannie. En xullo de 1985 participou no concerto Live Aid realizado no Estadio de Wembley de Londres, no que tamén actuaron David Bowie, Sting, Eric Clapton, Phil Collins e Queen entre outros.

En 1992 fundou a "Elton John AIDS Foundation", unha das maiores organizacións non lucrativas para a erradicación da enfermidade do SIDA. Obtivo un novo éxito en 1994 coa súa participación na banda sonora da película O Rey León en colaboración con Tim Rice, gañando un Óscar á mellor banda sonora.

En 1997 fíxolle unha homenaxe á princesa Diana de Gales tralo seu falecemento nun accidente de tráfico, co tema Candle in the Wind converténdose no single máis vendido na historia da música naquel momento.

Ao ano seguinte foi nomeado Cabaleiro da Orde do Imperio Británico e recibiu un Grammy honorífico pola súa traxectoria musical. No ano 2000 colaborou como músico invitado xunto ao grupo estadounidense Collective Soul no tema Perfect Day. En 2001 xuntouse de novo con Bernie Taupin, lanzando os álbums Songs From the West Coast e Peachtree Road. En decembro de 2005, casou co director de cine canadense David Furnish.

 Discografía 
 1969 Empty Sky 
 1970 Elton John 
 1970 The Games
 1971 Tumbleweed Connection 
 1971 Friends 
 1971 11-17-70 
 1971 Madman Across the Water 
 1972 Honky Chateau 
 1973 Don't Shoot Me I'm Only the Piano Player 
 1973 Goodbye Yellow Brick Road 
 1974 Caribou
 1974 Greatest Hits
 1975 Captain Fantastic and the Brown Dirt Cowboy 
 1975 Rock of the Westies 
 1976 Here and There
 1976 Blue Moves
 1977 Greatest Hits Volume II
 1978 A Single Man 
 1979 Victim of Love 
 1980 21 at 33
 1980 Lady Samantha
 1981 The Fox 
 1982 Jump Up! 
 1983 Too Low for Zero 
 1984 Breaking Hearts 
 1985 Ice on Fire 
 1986 Leather Jackets 
 1987 Live in Australia 
 1988 Reg Strikes Back 
 1989 Sleeping With the Past
 1989 The Complete Thom Bell Sessions
 1990 The Very Best of Elton John
 1990 To be continued...
 1992 Rare Masters
 1992 The One 
 1993 Duets 
 1995 Made in England
 1995 Love Songs
 1997 The Big Picture 
 1999 AIDA
 1999 The Muse
 2000 One Night Only
 2000 The Road To El Dorado
 2001 Songs from the West Coast 
 2001 Prologue 
 2002 Live at the Ritz
 2002 Greatest Hits 1970-2002
 2003 We are fantastics (With Marcel Newman)
 2004 Peachtree Road
 2006 The Captain and the Kid
 2013 The Diving Board
 2016 Wonderful Crazy Night
 2021 Regimental Sgt. Zippo

Categoría:Músicos de Inglaterra
Categoría:Cantantes de Inglaterra
Categoría:Personalidades do pop
Categoría:Paseo da Fama de Hollywood
Categoría:Nados en 1947
Categoría:Nados en Middlesex
Categoría:Gañadores do Premio Ivor Novello
Categoría:Filántropos de Inglaterra